Υπάρχουν πολλά είδη χειρουργικών επεμβάσεων αποκατάστασης της όρασης, με τις περισσότερες διαδικασίες να αφορούν την αναμόρφωση του κερατοειδούς χιτώνα, έτσι ώστε το φως που περνά στο εσωτερικό του, να μπορεί να εστιάσει στον αμφιβληστρωειδή.  Ορισμένοι τύποι χειρουργικών επεμβάσεων αποκατάστασης της όρασης είναι οι ακόλουθοι:  LASIK (λέιζερ in situ κερατομήλευσις): Χειρουργική επέμβαση αναδιαμόρφωσης του υποκείμενου ιστού του κερατοειδούς, ώστε το φως να εστιάζει στο μάτι και να φτάνει στον αμφιβληστροειδή. Η εν λόγω διαδικασία είναι ιδανική για τη μυωπία, την υπερμετρωπία και τον αστιγματισμό. PRK (φωτοδιαθλαστική κερατεκτομή): Διαδικασία αναμόρφωσης του κερατοειδούς με τη χρήση λέιζερ. Η διαφορά της με την LASIK, έγκειται στο γεγονός ότι η συγκεκριμένη αναδιαμορφώνει μόνο την επιφάνεια του κερατοειδούς. Η εν λόγω διαδικασία είναι ιδανική για τη μέτρια μυωπία, την υπερμετρωπία και τον αστιγματισμό.  RLE (ανταλλαγή διαθλαστικού φακού): Χειρουργική επέμβαση αφαίρεσης του φακού του ματιού. Ο φυσικός φακός αντικαθίσταται με φακό από σιλικόνη ή πλαστικό. Η εν λόγω διαδικασία είναι ιδανική για τη θεραπεία της σοβαρής υπερμετρωπίας και της μυωπίας.  Εμφυτεύματα ενδοφθάλμιου φακού: Τα άτομα με ιδιαίτερα αυξημένη μυωπία χρειάζονται εμφυτεύματα ενδοφθάλμιου φακού. Για τη συγκεκριμένη διαδικασία, ο οφθαλμίατρος μέσω μιας μικρής τομής στην άκρη του κερατοειδούς, εισάγει ένα εμφύτευμα το οποίο συνδέει την ίριδα με την κόρη. Ο φυσικός φακός του ματιού παραμένει στη θέση του.